Foto: AKIpress Qirg‘iziston prezidenti Sooronbay Jeenbekov Tojikistonga rasmiy tashrif bilan boradi. Tojikiston prezidenti Imomali Rahmonning ikki davlat o‘rtasida diplomatik munosabatlar o‘rnatilganiga 25 yil to‘lishi munosabati bilan yo‘llagan maktubida aytilishicha, «rejalashtirilayotgan rasmiy tashrif ikki davlatning ko‘p qirrali hamkorligiga yangi turtki beradi va uni qardosh xalqlarning tub manfaatlariga muvofiq yangi darajaga ko‘taradi». Xabarda Tojikistonga tashrif muddati haqida hech narsa aytilmagan. Eslatib o‘tamiz, S.Jeenbekov 2017 yilning 13-14 dekabr kunlari O‘zbekistonda rasmiy tashrif bilan bo‘ldi.